Document ID: 32005D0439

KOMISSION PÄÄTÖS,
tehty 13 päivänä kesäkuuta 2005,
päätöksen 2005/131/EY muuttamisesta yhdelle Yhdistyneessä kuningaskunnassa sijaitsevalle kansanterveyttä koskevan eläinlääkinnän alalla (biologiset riskit) toimivalle yhteisön vertailulaboratoriolle vuonna 2005 suunnatun yhteisön taloudellisen tuen osalta
(tiedoksiannettu numerolla K(2005) 1711)
(Ainoastaan englanninkielinen teksti on todistusvoimainen)
(2005/439/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 28 artiklan 2 kohdan,
sekä katsoo seuraavaa:
(1)
Yhteisön taloudellisesta tuesta vuodeksi 2005 eräiden yhteisön vertailulaboratorioiden toimintaan kansanterveyttä koskevan eläinlääkinnän alalla (biologiset riskit) 7 päivänä helmikuuta 2005 tehdyllä komission päätöksellä 2005/131/EY (2) myönnetään yhteisön taloudellista tukea tiettyjen toimintojen ja tehtävien suorittamiseksi.
(2)
Yhteisön TSE-vertailulaboratorion puheenjohdolla toimiva pienmärehtijöiden TSE:itä käsittelevä asiantuntijaryhmä vahvisti 28 päivänä tammikuuta 2005, että naudan spongiformista enkefalopatiaa (BSE) oli löydetty Ranskassa teurastetusta vuohesta. Kyseessä oli ensimmäinen BSE-tapaus luonnonoloissa eläneessä pienmärehtijässä.
(3)
Euroopan elintarviketurvallisuusviranomaisen (EFSA:n) biologisia vaaroja käsittelevä tiedelautakunta tähdensi 28 päivänä tammikuuta 2005 antamassaan lausunnossa, että kyseisen Ranskassa todetun yksittäisen vuohen BSE-tartuntatapauksen merkitys on vielä arvioitava. EFSA esitti, että arvioinnin tekemiseksi on oleellista, että saadaan tuloksia vuohiin kohdistettavasta tehostetusta TSE-seurannasta. Vastineena tähän otettiin komission asetuksella (EY) N:o 214/2005 (3) käyttöön uusi ohjelma vuohien TSE-tilanteen seuraamiseksi 11 päivästä helmikuuta 2005 alkaen. Terveinä teurastettujen ja maatilalla kuolleiden vuohien tarkastusten määrä lisääntyy tämän uuden ohjelman puitteissa huomattavasti.
(4)
Komission 12 päivänä tammikuuta 2005 antamalla asetuksella (EY) N:o 36/2005 (4) Euroopan parlamentin ja neuvoston asetuksen (EY) N:o 999/2001 liitteiden III ja X muuttamisesta nautojen, lampaiden ja vuohien tarttuvien spongiformisten enkefalopatioiden epidemiologisen valvonnan osalta otettiin käyttöön strategia mahdollisen naudan spongiformisen enkefalopatian (BSE) esiintymisen tutkimiseksi pienmärehtijöissä. Strategiaan sisältyy ensinnäkin kaikkien pienmärehtijöissä vahvistettujen TSE-tapausten seulominen kansallisissa vertailulaboratorioissa. Valituissa laboratorioissa on lisäksi tehtävä yhteisön vertailulaboratorion johdolla yhteistesti vähintään kolmella eri menetelmällä kaikissa tapauksissa, joissa BSE:n mahdollisuutta ei ensimmäisessä seulontatestissä voitu sulkea pois. Kolmanneksi vaaditaan kannan tyypitys hiirellä, jos molekyylityypityksellä saatu tulos edellyttää varmennusta. Yhteisön osuus kattaa kaikki yhteistestistä ja kannan tyypityksestä hiirellä aiheutuvat kustannukset.
(5)
Komission vaatimuksesta vuoden 2005 työohjelmiin sisällytettiin yhteisön vertailulaboratorion koordinointitehtävä eri laboratorioissa tehtävien yhteistestien ja hiirellä tyypitysten osalta.
(6)
Siksi yhteisön vertailulaboratorion vuosittaiseen työsuunnitelmaan suunnattua yhteisön rahoitusta olisi lisättävä niin, että se kattaa yhteistesteistä ja kannan tyypityksestä hiirellä aiheutuvat lisäkustannukset.
(7)
Päätös 2005/131/EY olisi muutettava vastaavasti.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/131/EY 5 artiklan 1 kohta seuraavasti:
”1. Yhteisö myöntää Yhdistyneelle kuningaskunnalle taloudellista tukea asetuksen (EY) N:o 999/2001 liitteessä X olevassa B luvussa vahvistettuja tehtäviä varten, jotka suorittaa Veterinary Laboratories Agency, Addlestone, Yhdistynyt kuningaskunta ja jotka koskevat tarttuvien spongiformisten enkefalopatioiden valvontaa.
Kyseinen taloudellinen tuki saa olla enintään 810 500 euroa 1 päivän tammikuuta 2005 ja 31 päivän joulukuuta 2005 välisenä ajanjaksona.”
2 artikla
Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 13 päivänä kesäkuuta 2005.

Labels: 7
0
18
15